Document ID: /fineweb-2-swissfilter-quality_10-filterrobots/filtered/07297.jsonl.gz/151

Deché-delé
Derin lè kotyè tsôtin ke poyivo kemin bouébo, l’é vèku è chuto intindu di galéjè j’ichtouâre. L’é onkora in mèmouâre ouna bouna chayête a vo kontâ, irè bin drôla è no j’à fê arire.
Irè adon na demindze matin, avu le fretê no j’èthan in trin dè fourni dè trintchi,è kotyè minutè apri no chayivan la mota du la tsoudêre.
Pê la pitita fenèthrèta dèkouthè l’inretyà, no j’an yu arouvâ, din le pyan dèvan le tsalè, on payijan dè pèr davô avu on dè chè bouébo. In le vèyan alâ, no chinbyâvè ke l’avê lè pyôtè pâ tru cholidè, dèvechê galéjamin ch’apoyi chu cha krochèta.
Kemin dè kothema i vinyê trovâ chè j’armayè.
On kou din le trintsâbyo, apri lè bondzoua d’ujâdzo, le pére betè bâ chon cha dè tourichte, è pu chayè on litre dè byan po lè j’armayi è on piti ôtyè po le bouébo dè tsalè. In…